Почина големият бард Пламен Ставрев - БЛИЦ - Новини от България и света
Горчив урок: Семейство направи фатална грешка при ремонт на апартамент и сега не може да г...
Неочаквано! Ето защо женските хиени побеждават мъжките в боя
Почина големият бард Пламен Ставрев
Той бе един от продуцентите и организаторите на Бургаския блус фест
16 Дек. 2011, 09:30
Късно снощи почина големият бургаски музикант, поет, певец и композитор Пламен Ставрев. Причина за неговата смърт е инфаркт, съобщиха приятели. Последната песен, която той изпя, е химнът „Към теб се завръщам”.
Пламен Ставрев е роден в Бургас. Завършил е английска филология в СУ “Св. Климент Охридски”. Работил е и като преводач, но истински популярен става като китарист, изпълнител и автор на песни. От рока и попа на 60-те и 70-те, назад до първичния блус на 30-те и 40-те години и оттам към традиционния и авангарден джаз на втората половина на ХХ век, той извървява истинския път на музикант гурбетчия.
В по-зрели години започва да пише и авторски песни и е известен и обичан български бард. Един от организаторите на бургаския Блус фестивал. Има три албума – “Негър в Алабама” (1993), “Спомен за любов” (2004) и “Сиамски близнак” (2005). Носител е на първа награда и наградата на публиката на “Бургас и морето” през 2001 г. с песената на Гриша Трифонов и Иван Вълев “Лятото”.
Пламен Ставрев бе един от продуцентите и организаторите на Бургаския блус фест.